Хокеј на леду на Зимским олимпијским играма 1952.
Хокејашки турнир на Зимским олимпијским играма 1952. био је седми по реду олимпијски турнир у хокеју на леду у организацији Светске хокејашке федерације (ИИХФ). Турнир се одржао као део програма Зимских игара VI олимпијаде у Ослу у Норвешкој од 15. до 25. фебруара. Такмичење је уједно представљало и 19. по реду турнир за титулу светског првака, док су се европске селекције такмичиле и за 30. титулу првака Европе. Био је то први пут да је Норвешка организовала једно овакво такмичење у хокеју на леду.

На олимпијском турниру учесвтовало је 9 репрезентација, а такмичење се одвијало на исти начин као и 4 године раније на ЗОИ 1948. године. Селекција Канаде коју су представљали играчи аматерске екипе Едмунтон меркјурис са успехом је одбранила и олимпијско и светско злато. Сребрну медаљу освојила је репрезентација Сједињених Држава, док је Шведска као најбоље пласирана европска селекција поред олимпијске бронзе освојила и титулу првака Европе.

За најбољег играча турнира проглашен је нападач канадске репрезентације Виљем Гибсон са учинком од 19 индексних поена. На турниру је одиграно укупно 37 утакмица, постигнуто је 335 голова, или у просеку 9,05 голова по утакмици.

Нешто касније у март месецу у Лијежу у Белгији одигран је и други турнир светског првенства групе Б на ком је учествовало 6 европских селекција.

Учесници 
Елитна група (олимпијски турнир)

 
 
 
 
 
 
 
 
 

-{Дивизија Б}-

Систем такмичења 
У елитној групи на олимпијском турниру такмичило се 9 екипа и играло се по бергеровом систему (једнокружно свако са сваким) у 8 кола. Коначан пласман одређен је на основу броја освојених бодова. Исти систем је примењен и у дивизији Б у којој се такмичило 6 екипа.

Победа се вредновала са 2, а нерешен резултат са 1 бодом.

Олимпијски турнир 

Шведска и чехословачка су такмичење завршили на деоби трећег места са идентичним бројем бодова, а иако су Чехословаци у последњем колу убедљиво савладали Швеђане ИИХФ је одлучила да се игра нова утакмица између та два тима за бронзану медаљу.

Светско првенство дивизија Б 
Други по реду турнир светског првенства у другој квалитетној групи (дивизија Б) играо се независно од олимпијског турнира. Турнир се одржао у Лијежу (Белгија) у периоду 15−22. март 1952. године. Учествовало је 6 екипа, а прво место остварила је селекција Велике Британије коју су по први пут представљали искључиво играчи из Енглеске.

Признања

Види још 
 Светско првенство у хокеју на леду
 Европско првенство у хокеју на леду
 Међународна хокејашка федерација
 Зимске олимпијске игре 1952.

Референце

Спољашње везе 

 -{Duplacey, James . Total Hockey: The official encyclopedia of the National Hockey League. Total Sports. }-
 
 -{Jeux Olympiques d'Oslo 1952}-
 -{Ishockey VM OS 1947-1954}-

Светска првенства у хокеју на леду
Хокеј на леду на Зимским олимпијским играма
Хокеј на леду на Зимским олимпијским играма 1952.
Спортови на Зимским олимпијским играма 1952.
Хокеј на леду у Норвешкој
Хокеј на леду у 1952.